Katerinan suloisessa talossa olet kukkulan laella, täydessä rauhassa mutta et eristyksissä. Alas Apollonian "keskustaan" kävelet portaita parissa minuutissa, ohi muiden valkoisten pikku talojen. (Liikuntaesteisille paikka ei sovi, ja kannettava matkalaukku/rinkka on must.)
Kaikki toimii ja on uudenuutukaista ja supersiistiä. On terassi, jolta voi ihailla näkymiä kylään ja merelle asti, ja takapiha, jolla voi juoda aamukahvit. Ja mikä parasta, kunnon keittiö, jos jostain syystä jonain iltana ei jaksaisi kävellä alas kylään syömään. Wifiä ei ole, mutta se on pikkuseikka: itselläni 4G toimi talossa suuren osan ajasta.
Kirsikkana kakun päällä ovat tietysti Katerina ja George, jotka auttoivat kantamaan rinkkaa helteessä, toivat tuoreita hedelmiä, vaihtoivat lakanoita (vaikka ei edes olisi tarvinnut) ja muutenkin varmistivat kaikin tavoin, että nautin lomastani. Suuri kiitos!